เรียนคุณ คนที่เป็นสิฟิริสแล้วผลตรวจเลือดออกมาเป็นบวกรักษาหายไหมค่ะ ถ้าหากว่าคนป่วยเป็นระดับ3จะใช้ชีวิตได้นานแค่ไหนค่ะ กรณีว่ารับยาตามกำหนดที่นัด
สวัสดีค่ะ ซิฟิลิสเป็นโรคติดต่อทางเพศสัมพันธ์และการสัมผัสสารคัดหลั่งของผู้ติดเชื้อ เกิดจากเชื้อแบคทีเรียชนิดเกลียว โรคซิฟิลิซนั้นเป็นโรคที่รักษาให้หายขาดได้ในแต่ละครั้งที่ติดเชื้อ แต่สามารถรับเชื้อเข้ามาใหม่และเป็นซ้ำได้ตลอดชีวิตกรณีที่ปล่อยไว้ไม่ได้รักษาจนโรคเข้าสู่ระยะที่ 3 ก็คือระยะที่โรคลุกลามไปทำให้เกิดโรคในระบบประสาท สมอง หรือหัวใจและหลอดเลือดไปแล้ว จริงๆก็ยังรักษาได้ด้วยยาฆ่าเชื้อเพนนิซิลิน แต่ความเสียหายที่เกิดขึ้นไปแล้วไม่ว่าจะเป็นอะไรก็ตามจะไม่หายไปด้วย ก็ต้องขึ้นกับว่าความเสียหายที่เกิดจากโรคร้ายแรงแค่ไหน จะใช้ชีวิตได้นานเท่าไรค่ะจึงควรไปรับการรักษาอย่างเหมาะสมต่อไป และไม่มีเพศสัมพันธ์โดยไม่ป้องกัน เพื่อลดโอกาสการรับเชื้อเพิ่ม